**Protectorul Provincial al Cetățenilor – Ombudsmanul**

**PRIMA PAGINĂ – CONTACTAȚI-NE – DOCUMENTE – DESPRE NOI – CONTACT - CĂUTARE**

**Ombudsmanul și locțiitorii ombudsmanului**

**Despre instituție și procedură**

**Ce este ombudsmanul?**

Ombudsmanul reprezintă instituția pe care parlamentul suedez a introdus-o în anul 1809 cu scopul exercitării controlului asupra autorităților executive. Cuvântul ombudsman în limba suedeză înseamnă persoana care „are înțelegere față de popor”. Primul ombudsman a avut sarcina de a împiedica nerespectarea legilor de către rege și guvern. El şi-a folosit autorizarea de a solicita autorităților executive rapoarte privind aplicarea legii, precum și autorizarea de a demara procedurile corespunzătoare în vederea stabilirii responsabilității funcționarilor administrativi.

Protectorul Provincial al Cetățenilor – Ombudsmanul este un organ independent și autonom al P.A. Voivodina care protejează drepturile cetățenilor și exercită control asupra activității organelor provinciale ale administrației, întreprinderilor publice și instituțiilor care au atribuții administrative și publice și al căror fondator este P.A. Voivodina, în legătură cu procedarea acestora în executarea hotărârilor și a altor acte juridice ale P.A. Voivodina.

**Contactați-ne**

Vă puteți adresa Protectorului Provincial al Cetățenilor – Ombudsmanului personal, prin telefon, prin formularul online, prin poștă sau e-mail. Petiția se prezintă Protectorului Provincial al Cetățenilor – Ombudsmanului şi în temeiul acesteia se deschide dosarul dumneavoastră sub un anumit număr. Dosarul servește ca temei pentru procedarea în continuare, respectiv pentru investigare.

**Cine suntem noi**

Ombudsmanul Provincial este ales de Adunarea Provinciei Autonome Voivodina cu majoritatea de două treimi de voturi din numărul total al deputaților, în timp ce locțiitorii ombudsmanului sunt aleși cu majoritatea simplă de voturi din numărul total de deputați, la propunerea ombudsmanului. Candidatul de ombudsman poate fi propus de cel puțin 30 de deputați sau de către comitetul Adunării competent pentru problemele organizării și activității administrației. Mandatul ombudsmanului durează șase ani și în aceeași funcție poate fi ales cel mult de două ori consecutiv.

Ombudsmanul Provincial are patru locțiitori, dintre care trei specialiști care se aleg pentru domeniul drepturilor minorităților naționale, drepturilor copilului și egalității de șanse, în timp ce un locțiitor este însărcinat cu domeniul competenței generale. Cel puțin unul dintre locțiitori se alege din rândul sexului mai puțin reprezentat și al persoanelor aparținând minorităților naționale. Mandatul locțiitorului de ombudsman durează șase ani și în aceeași funcție poate fi ales cel mult de două ori consecutiv.

**Unde ne aflăm**

Sediul Protectorului Provincial al Cetățenilor – Ombudsmanului se află în Novi Sad, strada Mihajla Pupina 25. Birourile se află în aripa stângă a parterului clădirii Întreprinderii Publice pentru Economia Apelor„Vode Vojvodine” sau popular clădirea DTD. Nu se face programarea vizitelor și cetățenii ne pot vizita oricând în timpul programului de muncă.

Prof.dr. Zoran Pavlović

Protectorul Provincial al Cetățenilor - Ombudsmanul

**Depuneți petiția**

Vă puteți adresa personal, prin telefon, prin formularul online, prin poștă și e-mail.

Adresa

Telefon

e-mail

Programul de muncă: Luni – Vineri: 8 – 16h

**Depuneți petiția personal!**

Bulevar Mihajla Pupina 25, Novi Sad

Clădirea „Vode Vojvodine” (clădirea DTD)

Parter-aripa stângă, biroul nr. 4

În fiecare zi lucrătoare, fără programare, între orele 8 și 16.

**Apelați-ne!**

Numerele noastre de telefon sunt: 021/487-41-44 și 021/55-77-27

Apelați-ne în zilele lucrătoare între orele 08 și 16.

**Completați formularul online!**

Petiția dumneavoastră se transmite direct pe adresa noastră electronică. Petițile se elaborează conform ordinii de sosire, indiferent de modul lor de prezentare.

**TRIMITEȚI PETIȚIA PRIN POȘTĂ!**

Petiţia o puteţi trimite în orice formă sau folosind formularul nostru

Adresa noastră este:

Protectorul Provincial al Cetățenilor – Ombudsmanul

Bulevar Mihajla Pupina 25

21101 Novi Sad

**TRIMITEȚI PETIȚIA PRIN POȘTA ELECTRONICĂ!**

Petiția și anexele le puteți trimite prin poșta electronică pe adresa noastră e-mail [predstavke@ombudsmanapv.org](mailto:predstavke@ombudsmanapv.org). Petițiile se elaborează conform ordinii de sosire, indiferent de modul lor de prezentare.

**ÎNCHIDEȚI FEREASTRA**

**ANCHETELE NOASTRE** – Aflați despre cele mai noi anchete ale noastre și rezultatele acestora

**RAPOARTELE ANUALE** - Preluați și citiți toate rapoartele anuale de până în prezent publicate.

**ACTUL CONSTITUTIV -** Hotărârea Adunării Provinciei privind Protectorul Provincial al Cetățenilor – Ombudsmanul.

**INFORMATORUL PRIVIND ACTIVITATEA** – informarea publicului despre documentele și informațiile de care dispune Protectorul Provincial al Cetățenilor – Ombudsmanul.

**DESPRE NOI**

Protectorul Provincial al Cetățenilor – Ombusmanul este un organ independent și autonom al Provinciei Autonome Voivodina, instituția care se îngrijește de protecția și avansarea drepturilor și libertăților omului.

Adunarea Provinciei Autonome Voivodina

Statutul Provinciei Autonome Voivodina

Hotărârea privind Protectorul Provincial al Cetățenilor – Ombudsmanul

**CONTACTAȚI-NE**

**Dimensiunea fontului**

Vă puteți adresa Protectorului Provincial al Cetățenilor – Ombudsmanului personal, prin telefon, prin formularul online, prin poștă sau e-mail. Petiția se prezintă Protectorului Provincial al Cetățenilor – Ombudsmanului şi în temeiul acesteia se deschide dosarul dumneavoastră sub un anumit număr. Dosarul servește ca temei pentru procedarea în continuare, respectiv pentru investigare.

Apelați-ne!

În fiecare zi lucrătoare, între orele 8 și 16, ne puteți apela la următoarele numere de telefon:

021/487-41-44

021/55-77-27

**Scrieți-ne**

**Procedura Protectorului Provincial al Cetățenilor – Ombudsmanului**

În urma adresării cetățeanului cu petiție (personal, prin poștă obișnuită sau electronică), dacă procedura conform petiției este în competența Protectorului Provincial al Cetățenilor – Ombudsmanului și petiția a fost prezentată în termen de un an de la încălcarea făcută, iregularitate sau de la adoptarea ultimului act în dosarul contestabil, Protectorul Provincial al Cetățenilor – Ombudsmanul procedează în conformitate cu petiția. Protectorul Provincial al Cetățenilor – Ombudsmanul cu privire lademararea procedurii îl informează pe semnatar și organul administrației la activitatea căreia se referă petiția, solicitind organului administrației ca în termen de 15 zile de la dată să se declare cu privire la afirmațiile din petiție.

Dacă semnatarul petiției solicită, Ombudsmanul este obligat să păstreze secretul datelor cu caracter personal ale acestuia/acesteia.

Pe durata procedurii de anchetă ombudsmanul poate chema la convorbire, poate cere declarații în scris și oral și explicații suplimentare tuturor persoanelor angajate în organele administrației, semnatarului petiției, martorilor, experților și altor cetățeni care dispun de informații privind circumstanțele cazului. El are dreptul de a solicita organului administrației toate datele și informațiile, precum și accesul direct la actele, documentația și colecțiile de date de care aceste organe dispun, inclusiv secretul de stat, oficial, de afaceri și profesional. Ombudsmanul are acces liber la toate birourile în care se efectuează activitățile organelor administrației, iar în orice moment și fără a se anunța anterior poate vizita toate instituțiile sanitare în care se efectuează tratamentele obligatorii psihiatrice.

Ombudsmanul adoptă hotărârea privind suspendarea procedurii, dacă în urma încheierii anchetei constată că nu a avut loc încălcarea drepturilor omului şi nici procedarea incorectă a organelor și dacă stabilește că organul administrației la procedarea căruia s-a referit petiția, deja în cursul anchetei a înlăturat încălcarea dreptului omului. Despre suspendarea procedurii îl informează pe semnatarul petiției și organul administrației la procedarea căruia s-a referit petiția.

Dacă ombudsmanul în urma încheierii anchetei constată că a fost încălcat un drept al omului sau a fost efectuată o iregularitate în muncă, îi trimite organului de administrație părerea, propunerea sau recomandarea cu privire la faptul cum să înlăture iregularitatea sau consecințele acesteia. Despre recomandarea trimisă îl informează și pe semnatarul petiției.

Organele administrației cărora ombudsmanul le-a trimis părerea, propunerea sau recomandarea, sunt obligați în termen de 15 zile să-l informeze pe ombudsman cu privire la măsurile pe care le-au întreprins.

Pe lângă faptul că procedează conform petiției persoanei care consideră că printr-un act sau acțiune a organului administrației i-au fost încălcate drepturile omului, Protectorul Provincial al Cetățenilor – Ombudsmanul poate proceda excepțional și din inițiativă proprie în baza informaţiilor și altor surse, dacă apreciază că probabil s-a produs încălcarea drepturilor omului din partea organului administrației.

PRELUAȚI FORMULARUL

Despre ombudsman și procedura petiției

DOCUMENTE

ACTUL CONSTITUTIV

RAPOARTE ANUALE

RAPOARTE

Raportul anual este documentul pe care Protectorul Provincial al Cetățenilor – Ombudsmanul îl prezintă în fiecare an Adunării P.A.V. Raportul se remite Adunării P.A.V. până la 31 martie anul curent și se referă la anul calendaristic precedent. Conținutul raportului, termenele pentru elaborarea acestuia și trimiterea către Adunarea P.A.V. precum și obligația publicării lui este reglementată la articolul 21 din Hotărârea Adunării Provinciei privind Protectorul Provincial al Cetățenilor - Ombudsmanul.

La solicitarea Protectorului Provincial al Cetățenilor – Ombudsmanului, Adunarea P.A.V. pune Raportul anual pe oridinea de zi la una dintre ședințele sale spre dezbatere. În baza dezbaterii Adunării privind Raportul anual al Protectorului Provincial al Cetățenilor – Ombudsmanului, Adunarea poate adopta anumite concluzii. Este important a se menționa că aceasta nici nu adoptă nici nu aprobă Raportul anual al Protectorului Provincial al Cetățenilor – Ombudsmanului având în vedere că este vorba de un document al instituției provinciale independente, în care aceasta își dă părerea cu privire la situația în domeniul drepturilor omului în P.A. Voivodina într-un anumit an.

Raportul anual al Protectorului Provincial al Cetățenilor – Ombudsmanului

Preluați documentul

INFORMATORUL PRIVIND ACTIVITATEA PROTECTORULUI PROVINCIAL AL CETĂȚENILOR – OMBUDSMANULUI

Actualizat la 19.01.2019

Informatorul privind activitatea Protectorului Provincial al Cetățenilor – Ombudsmanului conține date importante despre activitatea Protectorului Provincial al Cetățenilor – Ombudsmanului în domeniile exercitării, protecției și avansării drepturilor omului în teritoriul P.A. Voivodina, precum și despre modurile de exercitare a drepturilor persoanelor interesate pentru acces la informații de interes public. Scopul publicării acestuia este informarea publicului privind documentele și informațiile de care dispune Protectorul Provincial al Cetățenilor – Ombudsmanul în cadrul competențelor sale.

Informatorul privind activitatea Protectorului Provincial al Cetățenilor – Ombudsmanului se publică în conformitate cu articolul 39 din Legea privind liberul acces la informațiile de interes public („Monitorul oficial al R.S.”, numerele 120/04, 54/07, 104/2009, 36/2010) și Îndrumarea pentru publicarea informatorului privind activitatea organului de stat („Monitorul oficial al R.S.”, numărul 57/05).

Informatorul se publică în formă electronică pe prezentarea internet a Protectorului Provincial al Cetățenilor – Ombudsmanului, iar la solicitarea persoanei interesate textul Informatorului se poate copia sau tipări gratuit.

DATE GENERALE PRIVIND ORGANUL DE STAT ȘI INFORMATORUL

Denumirea organului: Protectorul Provincial al Cetățenilor – Ombudsmanul

Adresa sediului: Bulevar Mihajla Pupina 25, 21101 Novi Sad

Numărul matricol: 08797030

Codul de identificare fiscală: 103746241

Adresa pentru primirea petițiilor: Bulevar Mihajla Pupina 25, 21101 Novi Sad

Adresa pentru primirea petițiilor electronice: [predstavke@ombudsmanapv.org](mailto:predstavke@ombudsmanapv.org)

Preluați documentul

DESPRE NOI

DESPRE INSTITUȚIE ȘI PROCEDURĂ

În baza noii Hotărâri a Adunării Provinciei privind Protectorul Provincial al Cetățenilor – Ombudsmanul, Protectorul Provincial al Cetățenilor – Ombudsmanul are patru locțiitori dintre care câte unul se alege pentru domeniul drepturilor minorităților naționale, al drepturilor copilului și al egalității de șanse.

Hotărârea privind înfiinţarea instituției Ombudsmanului Provincial a fost adoptată în decembrie 2002. Primul Ombudsman Provincial a fost ales la 24 septembrie 2003, acesta începând să-și desfășoare activitatea în ianuarie 2004. Sediul instituției este în Novi Sad.

**Competențele Protectorului Provincial al Cetățenilor - Ombudsmanului**

Cu scopul protecției drepturilor omului Protectorul Provincial al Cetățenilor – Ombudsmanul primește și examinează petițiile care se referă la încălcarea drepturilor omului, supraveghează aplicarea reglementărilor, controlează legalitatea, eficacitatea și eficiența în procedarea organelor administrației și anchetează munca acestora. Pe lângă acestea, urmărește aplicarea standardelor internaționale din domeniul drepturilor omului, adună informații cu privire la aplicarea legii și a altor reglementări din domeniul drepturilor omului, întocmește raportul anual privind exercitarea drepturilor omului, informează organele competente și publicul mai larg cu privire la încălcarea drepturilor omului, iniţiază demararea procedurilor penale, disciplinare și alte proceduri la organele competente în cazul încălcării drepturilor omului etc.

Principiile elementare de acționare a ombudsmanului sunt legalitatea, obiectivitatea, independența, echitatea.

**Cine poate să se adreseze Protectorului Provincial al Cetățenilor -Ombudsmanului**

Fiecare persoană care consideră că printr-un act sau o acțiune a organului administrației i-a fost încălcat unul dintre drepturile omului se poate adresa Ombudsmanului.

Ombudsmanului i se poate adresa moștenitorul, tutorele sau împuternicitul persoanei al cărei drept a fost încălcat.

În numele persoanei care consideră că i-au fost încălcate drepturile, cu autorizarea în scris, poate să se adreseze și organizația neguvernamentală, asociația de cetățeni sau altă organizație.

Persoanele private de libertate la fel au dreptul să depună reclamație în plic sigilat, iar angajații din instituțiile în care se află persoanele private de libertate au obligația ca fără a deschide sau a reține petiția persoanei private de libertate să o remită ombudsmanului.

CÂND NU VĂ PUTEM AJUTA

Atunci când cetățeanul are nevoie de ajutor juridic în vederea întocmirii petițiilor sau a reprezentării (în fața tribunalului sau un alt organ al administrației), pentru că aceasta este în competența serviciului pentru asistența juridică gratuită în cadrul administrațiilor comunale/orășenești și a avocaților.

Când sunt nemulțumiți cu munca organelor justiției (conform Constituției judiciarul este independent și niciun organ nu este autorizat să controleze activitatea tribunalelor și procuraturilor).

Când fac reclamații cu privire la activitatea angajatorului și în legătură cu problemele egalității în drepturi (cetățeanul trebuie să prezinte petiție inspecției muncii).

Când au probleme cu alți cetățeni.

Ce este Ombudsmanul – Atribuţiile – Cine ne poate contacta – Procedura

OMBUDSMANUL ȘI LOCȚIITORII OMBUDSMANULUI

**Protectorul Provincial al Cetățenilor – Ombudsmanul**

**Prof.dr. Zoran Pavlović**

Prof.dr. Zoran Pavlović a preluat funcția de Protector Provincial al Cetățenilor – Ombudsman pe data de 1 decembrie 2016 ca profesor titular și șef de catedră de drept penal a Facultății de Drept pentru Economie și Justiție din cadrul Universității „Academia economică” din Novi Sad.

Și-a început cariera ca licenţiat în drept și judecător stagiar la Tribunalul Comunal din Novi Sad, ca în anul 1991 să susțină și examenul de capacitate jurisdicțională. După doi ani în avocatură, opt ani a fost locțiitor al Procurorului public comunal din Novi Sad. Locțiitor al Procurorului public al districtului devine în 2002, ca în 2004 prima dată să devină Procurorul public al districtului, iar apoi și conducător al Biroului procurorului special pentru crima organizată, respectiv locțiitor al acestuia la Novi Sad.

Pe lângă participarea la numeroase întruniri științifice și de specialitate în țară și străinătate, angajamentul la proiectele Ministerului Justiției și Ministerului pentru Știință, precum și calitatea de membru în echipa pentru elaborarea schiţei de proiect a Legii privind procedura penală în anul 2006, pe parcursul carierei sale academice a publicat peste cincizeci de lucrări științifice și de specialitate din domeniile dreptului penal material, procedura penală, drept penal internațional, drept privat internațional și drept public internațional, precum și două monografii și două manuale din domeniul teoriei dreptului, al criminologiei cu victimologia și al dreptului procesual penal. Este membru al Academiei de Drept Internațional de la Haga și al Societății de Victimologie a Serbiei.

Este căsătorit și are doi copii.

**Locțiitorul Protectorului Provincial al Cetățenilor – Ombudmsanului**

**Aniko Širkova**

Aniko Širkova a fost aleasă locțiitoare a Ombudsmanului Provincial pe data de 11 decembrie 2015.

A absolvit Facultatea de Drept la Novi Sad.

A fost angajată în Administrația comunală a comunei Senta la diverse activități administrativ-juridice până în anul 1991 și apoi a fost zece ani angajată în numeroasele forme organizaţionale anterioare ale Direcției Fiscale.

În decembrie 2004 a fost numită secretară a Adunării comunei Senta, iar din 2008 până în 2010 a exercitat funcția de locțiitor al președintelui comunei Senta, iar după aceea a devenit președinta comunei Senta.

Din iulie 2012 până la alegerea în funcția de locțiitoare a Ombudsmanului Provincial a fost președinta Adunării Comunei Senta.

S-a născut în anul 1960 la Senta și are doi copii majori.

**Locțiitorul Protectorului Provincial al Cetățenilor – Ombudmsanului pentru drepturile copilului**

**Milan Dakić**

Milan Dakić, licențiat în drept, născut la Belgrad pe data de 8 septembrie 1978, trăiește la Novi Sad. Din iunie 2010 până în iunie 2017 a fost angajat la Protectorul Provincial al Cetățenilor – Ombudmanul la locul de muncă de colaborator de specialitate pentru relații internaționale, colaborator de specialitate și colaborator independent de specialitate pentru protecția drepturilor omului și consilier independent la posturile pentru procedarea conform reclamațiilor. Participă în activitatea Mecanismului Național pentru Prevenirea Torturii.

**Locțiitoarea Protectorului Provincial al Cetățenilor – Ombudmsanului pentru egalitatea de șanse**

**Snežana Knežević**

Snežana Knežević a fost aleasă locțiitoare a Protectorului Provincial al Cetățenilor – Ombudsmanului pentru egalitatea de șanse la 16 iunie 2017.

A absolvit Facultatea de Drept la Novi Sad, iar examenul de capacitate jurisdicțională l-a susținut la Belgrad.

Pe poziţia locțiitoare a Protectorului Provincial al Cetățenilor – Ombudsmanului a venit de pe poziţia de locțiitoare a Magistratului Orașului Novi Sad, funcție în care a fost numită din partea Adunării Orașului Novi Sad în decembrie 2014. În funcția de locțiitoare a Magistratului public al Orașului Novi Sad pentru prima dată a fost numită prin hotărârea Adunării Orașului Novi Sad în anul 2008.

Din anul 1993 până la alegerea de locțiitoare a Magistratului public al Orașului Novi Sad a fost angajată în administrația Orașului Novi Sad unde a efectuat activități juridice și de specialitate în diferite secretariate și servicii.

Din anul 1994 frecventează cu regularitate Școala de Drept Natural Kopaonik, participă la numeroase consultanțe din domeniul diferitor ramuri de drept.

A fost și conferențiar la I seminar ELSA în cadrul proiectului „HUMAN RIGHTS„ „Violența asupra copiilor” și are diploma ELSA pentru contribuția excepțională la proiect cu conferinţa pe tema „Violența între copii – Legea lui Aleksa”.

A absolvit instruirea elementară de mediator.

S-a născut la Senta în anul 1964, trăiește la Novi Sad, este căsătorită și are trei copii.

**Locțiitorul Protectorului Provincial al Cetățenilor – Ombudmsanului pentru protecția drepturilor minorităților naționale**

**Orosz János**

Orosz János, locțiitor al Protectorului Provincial al Cetățenilor – Ombudsmanului pentru drepturile minorităților naționale, a fost ales pe data de 12 octombrie 2017.

S-a născut la 6 noiembrie 1958 la Novi Sad, tatăl maghiar și mama slovacă.

Învăţământul elementar și mediu l-a absolvit în limba maghiară. Facultatea de Drept din Novi Sad a absolvit-o în anul 1981. A lucrat la Comitetul Provincial pentru Cooperarea Internațională, iar înainte de alegerea în această funcție, peste douăzeci de ani, la Secretariatul Provincial pentru Educație, Reglementări, Administrație și Minoritățile Naționale – Comunitățile Naționale. În patru mandate a fost secretar provincial adjunct însărcinat cu exercitarea drepturilor minorităților naționale.

A publicat mai multe texte pe această temă și a ținut conferinţe în țară și străinătate. Se ocupă de traducere, este traducător judiciar pentru limba maghiară. A publicat Dicționarul sârbo-maghiar și maghiar-sârb de termeni juridici și administrativi.

Vorbește limba engleză. Este căsătorit, are un copil și trăiește la Novi Sad.

CONTACT

Adresa

Numerele de telefon

Rețele de socializare