**Покраїнски защитнїк гражданох – омбудсман**

**НАСЛОВНИ БОК – КОНТАКТУЙЦЕ НАС – ДОКУМЕНТИ – О НАС – КОНТАКТ – ПРЕПАТРУНОК**

**Омбудсман и заменїки омбудсмана**

**О институциї и поступку**

**Цо то омбудсман**

Омбудсман институция хтору шведски парламент запровадзел 1809. року з цильом контроли вивершней власци. Слово омбудсман на шведским язику означує особу хтора «ма слуха за народ». Перши омбудсман мал задаток зопрец краля и владу же би иґноровали закони. Вон хасновал овласценє же би од вивершней власци вимагал звити о применьованю законох, як и овласценє з хторим порушовал одвитуюци поступки пре утвердзованє одвичательносци управних службенїкох.

Покраїнски защитнїк гражданох – омбудсман нєзависни и самостойни орґан АП Войводини хтори щици права гражданох и окончує надпатрунок над роботу покраїнских орґанох управи, явних подприємствох и установох хтори окончую управни и явни овласценя, а чий снователь АП Войводина, у вязи зоз їх поступаньом у вивершованю одлукох и других правних актох АП Войводини.

**Контактуйце нас**

Ґу покраїнскому защитнїкови гражданох – омбудсманови можеце особнє ше наявиц, на телефон, прейґ онлайн формулару, по пошти або на имейл. Покраїнскому защитнїкови гражданох – омбудсманови ше придава притужба на чиїх фундаментох ше у институциї отвера Ваш предмет под одредзеним числом. Предмет служи як основа за поступанє, односно за водзенє вишлїдного поступку.

**Хто ми**

Покраїнского омбудсмана вибера Скупштина Автономней Покраїни Войводини з двотрецинску векшину вкупного числа посланїкох, а омбудсманових заменїкох ше вибера з просту векшину гласох вкупного числа посланїкох, на предкладанє омбудсмана. Кандидата за омбудсмана можу предложиц найменєй 30 посланїки або скупштински одбор цо компетентни за питаня орґанизациї и роботу управи. Мандат омбудсманови тирва шейсц роки и на исту функцию омбудсмана мож виберац найвецей два раз зашором.

Покраїнски омбудсман ма штирох заменїкох, трoйо специялизовани хторих ше вибера за обласц права националних меншинох, права дзецка и ровноправносц полох, а єден заменїк задлужени за обласц общей компетенциї. Найменєй єден заменїк ше вибера зоз шора менєй заступеного полу и припаднїкох националних меншинох. Мандат заменїкови омбудсмана тирва шейсц роки и на исту функцию заменїка мож виберац найвецей два раз зашором.

**Дзе ше находзиме**

Шедзиско Покраїнского защитнїка гражданох – омбудсмана ше находзи у Новим Садзе, улїца Булевар Михайла Пупина 25. Канцелариї ше находза у прижемю, на лївим боку, у будинку явного водопривредного подприємства «Води Войводини», або популарно ДТД будинок. Нащиву ше нє заказує и гражданє нас можу нащивиц гоч кеди у роботним чаше.

Проф. др Зоран Павлович   
Покраїнски защитнїк гражданох – омбудсман

**Придайце притужбу**

Можеце особнє, на телефон, прейґ онлайн формулару, по пошти або на имейл.

адреса

телефон

mail

Роботни час: Пон–Пия: 8 – 16 годзин

**Придайце притужбу особнє!**

Булевар Михайла Пупина 25, Нови Сад

Будинок Води Войводини (ДТД будинок)

Прижемє – на лїво, канцелария число 4

Кажди роботни дзень, без заказованя, од 8 по 16 годзин.

**Наволайце нас на телефон!**

Нашо числа телефонох: 021/487-41-44 и 021/55-77-27

Наволайце нас роботни дзень од 8 по 16 годзин.

**Виполнїце онлайн формулар!**

Вашу притужбу ше директно прешлїдзи на нашу електронску адресу. Притужби ше обрабя по рядошлїду як сцигли, без огляду на яки способ су придати.

**ПОШЛЇЦЕ ПРИТУЖБУ ПО ПОШТИ!**

Притужбу нам можеце послац у гоч якей форми або можеце похасновац наш формулар.

Наша адреса:

Покраїнски защитнїк гражданох – омбудсман

Булевар Михайла Пупина 25

21101 Нови Сад

**ПОШЛЇЦЕ ПРИТУЖБУ ПО ЕЛЕКТРОНСКЕЙ ПОШТИ!**

Притужбу и прилоги нам можеце послац прейґ електронского порученя на нашу имейл адресу predstavke@ombudsmanapv.org. Притужби ше обрабя по рядошлїду як сцигли, без огляду на яки способ су придати.

**ЗАВРИЦЕ ОБЛАК**

**НАШО ВИГЛЄДОВАНЯ** – Упознайце нашо найновши виглєдованя и їх резултати.

**РОЧНИ ЗВИТИ** – Можеце превжац и пречитац шицки нашо по тераз обявени рочни звити.

**СНОВАТЕЛЬНИ АКТ** – Покраїнска скупштинска одлука о Покраїнскому защитнїкови гражданох – омбудсманови.

**ИНФОРМАТОР О РОБОТИ** – Информованє явносци о документох и информацийох з якима розполага Покраїнски защитнїк гражданох – омбудсман.

**О НАС**

Покраїнски защитнїк гражданох – омбудсман нєзависни и самостойни орґан Автономней Покраїни Войводини, то институция хтора ше стара о защити и унапредзованю людских правох и шлєбодох.

Скупштина Автономней Покраїни Войводини

Статут Автономней Покраїни Войводини

Одлука о покраїнскому защитнїкови гражданох – омбудсманови

**ОПИТАЙЦЕ ШЕ НАМ**

**Велькосц фонту**

Ґу покраїнскому защитнїкови гражданох – омбудсманови можеце особнє ше наявиц, на телефон, прейґ онлайн формулару, по пошти або на имейл. Покраїнскому защитнїкови гражданох – омбудсманови ше придава притужба на чиїх фундаментох ше у институциї отвера Ваш предмет под одредзеним числом. Предмет служи як основа за поступанє, односно за водзенє вишлїдного поступку.

Наволайце нас на телефон!

Кажди роботни дзень, од 8 по 16 годзин, можеце нас наволац на тоти телефонски числа:

021/487-41-44

021/55-77-27

**Пишце нам**

**Поступок Покраїнского защитнїка гражданох – омбудсмана**

По придаваню притужби граждана (особнє, по порядней або електронскей пошти), кед поступанє по притужби у компетенциї Покраїнского защитнїка гражданох – омбудсмана, а притужба придата у чаше єдного рока як зробене потупенє, нєправилносц або як принєшени остатнї акт у процесней ствари, Покраїнски защитнїк гражданох – омбудсман поступа по притужби. Покраїнски защитнїк гражданох – омбудсман информує о порушованю поступку подношителя и орґан управи на чию роботу ше притужба одноши, вимагаюци од орґану управи же би ше у чаше 15 дньох вияшнєл о твердзеньох зоз притужби.

Кед подношитель притужби так вимага, омбудсман длужен зачувац тайносц його/єй особних податкох.

Под час вишлїдного поступку омбудсман може поволац на розгварку и вжац усни або вияви у писаней форми и додатни толкованя од шицких особох хтори заняти у орґанох управи, подношителя притужби, шведкох, судских експертох и других гражданох хтори маю информациї о обставинох у тим случаю. Ма право вимагац од орґану управи шицки податки и информациї, як и нєпоштредни увид до материялу, документациї и збирки податкох яки тоти орґани маю, уключуюци державну, службену, дїловну и професийну тайну. Омбудсман ма шлєбодни приступ ґу шицким просторийом у хторих ше окончую роботи орґана управи, а гоч кеди и без окремней наяви може нащивиц шицки здравствени установи у хторих ше окончує обовязне психиятрийне лїченє.

Омбудсман приноши одлуку о претаргнуцу поступку, кед по законченю вишлїдзованя найдзе же нєт потупеня людских правох, анї нєправилного поступаня орґанох и кед утвердзи же орґан управи, на чийо поступанє придата притужба, уж под час вишлїдзованя одстранєл потупенє людских правох. О претаргнуцу поступку информує подношителя притужби и орґан управи на чийо поступанє ше притужба одношела.

Кед омбудсман по законченю вишлїдзованя утвердзи же потупене даяке людске право або зробена нєправилносц у роботи, орґану управи посила думанє, предкладанє або препорученє о тим же на яки способ нєправилносц або єй пошлїдки ришиц. О послатим препорученю информує и подношителя представки.

Орґани управи хторим омбудсман послал/ла свойо думанє, предкладанє або препорученє, длужни у чаше 15 дньох информовац о мирох яки превжали.

Попри тим же поступа по притужби особи хтора трима же єй з актом або дїю орґану управи потупени людски права Покраїнски защитнїк гражданох – омбудсман винїмково може поступиц и на власну инициятиву на основи спознаня и других жридлох, кед оценї же вироятнє же иснує або исновало потупенє людских правох з боку орґана управи.

ПРЕВЕЖНЇЦЕ ФОРМУЛАР

О омбудсманови и поступку притужби

ДОКУМЕНТИ

СНОВАТЕЛЬНИ АКТ

РОЧНИ ЗВИТИ

ЗВИТИ

Рочни звит документ хтори Покраїнски защитнїк гражданох – омбудсман кажди рок придава Скупштини АПВ. Звит ше Скупштини АПВ посила по 31. марец у чечуцим року и одноши ше на предходни календарски рок. Змист звиту, термини за його виробок и посиланє до Скупштини АПВ, як и обовязку його обявйованя до явносци реґуловане з членом 21. Покраїнскей скупштинскей одлуки о Покраїнским защитнїкови гражданох – омбудсманови.

На вимаганє Покраїнского защитнїка гражданох – омбудсмана Скупштина АПВ Рочни звит кладзе на дньови шор на єдней зоз своїх схадзкох и розправя о нїм. Скупштина на основи скупштинскей розправи о Рочним звиту Покраїнского защитнїка гражданох – омбудсмана може принєсц одредзени заключеня. Важне надпомнуц же Скупштина нє прилапює анї одобрує Рочни звит Покраїнского защитнїка гражданох – омбудсмана понеже ше роби о документу нєзависней покраїнскей институциї у хторим вона виноши думанє о стану у обласци людских правох у АП Войводини у одредзеним року.

Рочни звит Покраїнского защитнїка гражданох – омбудсмана за 2018. рок

Превежнїце документ

ИНФОРМАТОР О РОБОТИ ПОКРАЇНСКОГО ЗАЩИТНЇКА ГРАЖДАНОХ – ОМБУДСМАНА

ажуровани 19.1.2019. року

Информатор о роботи Покраїнского защитнїка гражданох – омбудсмана облапя податки хтори значни за роботу Покраїнского защитнїка гражданох – омбудсмана у обласци витворйованя, защити и унапредзованя людских правох на териториї АП Войводини, як и способи за витворйованє права заинтересованих особох на приступ ґу информацийом од явней значносци. Циль його обявйованя то информованє явносци о документох и информацийох з якима розполага Покраїнски защитнїк гражданох – омбудсман у рамикох своїх компетенцийох.

Информатор о роботи Покраїнского защитнїка гражданох – омбудсмана ше обявює у складзе зоз членом 39. Закона о шлєбодним приступе ґу информацийом од явней значносци («Службени глашнїк РС» число 120/04, 54/07, 104/2009, 36/2010) и Упутством за обявйованє информатору о роботи державного орґану («Службени глашнїк РС», число 57/05).

Информатор ше обяви у електронскей верзиї на Интернет презентациї Покраїнского защитнїка гражданох – омбудсмана, а на вимаганє заинтересованей особи текст Информатора мож безплатно презняц або друковац.

ОСНОВНИ ПОДАТКИ О ДЕРЖАВНИМ ОРҐАНУ И ИНФОРМАТОРУ

Назва орґану: Покраїнски защитнїк гражданох – омбудсман

Адреса шедзиска: Булевар Михайла Пупина 25, 21101 Нови Сад

Матичне число: 08797030

Порцийне идентификацийне число: 103746241

Адреса за приєм поднєскох: Булевар Михайла Пупина 25, 21101 Нови Сад

Адреса за приєм електронских поднєскох: [predstavke@ombudsmanapv.org](mailto:predstavke@ombudsmanapv.org)

Превежнїце документ

О НАС

О ИНСТИТУЦИЇ И ПОСТУПКУ

На основи новей Покраїнскей скупштинскей одлуки о Покраїнским защитнїкови гражданох – омбудсманови, Покраїнски защитнїк гражданох – омбудсман ма штирох заменїкох зоз хторих ше єдного вибера за обласц права националних меншинох, єдного за права дзецка и єдного за ровноправносц полох.

Одлука о запровадзованю институциї Покраїнского омбудсмана принєшена у децембру 2002. Перши войводянски омбудсман вибрани 24. септембра 2003, а зоз роботу почал у януару 2004. року. Шедзиско институциї у Новим Садзе.

**Компетенциї Покраїнского защитнїка гражданох – омбудсмана**

З цильом защити людских правох Покраїнски защитнїк гражданох – омбудсман прима и випитує представки хтори ше одноша на потупйованє людских правох, надпатра применьованє предписаньох, контролує законїтосц, доцильносц и ефикасносц поступаня орґанох управи и виглєдує їх роботу. Попри тим, провадзи применьованє медзинародних стандардох з обласци людских правох, призберує информациї о применьованю законох и других предписаньох зоз обласци людских правох, прави рочни звит о витворйованю людских правох, информує овласцени орґани и ширшу явносц о потупйованю людских правох, дисциплинских и других поступкох при овласцених орґанох у случаю потупеня людских правох итд.

Основни принципи дїйстованя омбудсмана то законїтосц, нєпристрасносц, нєзависносц и правдивосц.

**Хто може контактовац Покраїнского защитнїка гражданох – омбудсмана**

Омбудсмана може контактовац кажде хто трима же му/єй з актом або дїю орґану управи потупене даєдно людске право.

Омбудсмана може контактовац и нашлїднїк, старатель або полномоцнїк особи чийо право потупене.

У мено особи хтора трима же му/єй людски права потупени, з овласценьом у писаней форми, контактовац може и нєвладова орґанизация, здруженє гражданох або друга орґанизация.

И загарештовани особи маю право придац притужбу у запечацованей коверти, а заняти у установох у хторих ше находза загарештовани особи маю обовязку же би без отвераня и затримованя притужбу загарештованей особи доручели омбудсманови.

КЕДИ ЗМЕ ВАМ НЄ ГОДНИ ПОМОГНУЦ

Кед гражданови потребна правна помоц у форми писаня поднєскох або заступаня (на суду або даєдних орґанох управи) бо за тото овласцени служби безплатней правней помоци при општинских/городских управох и адвокати.

Кед су нєзадовольни зоз роботу орґанох правосудства (по Уставу судство нєзависне и анї єден орґан нє овласцени контроловац роботу судох и тужительства).

Кед маю притужби на роботу роботодавателя и проблеми роботноправней природи (потребне же би граждан поднєсол прияву инспекциї роботи).

Кед маю проблеми зоз другима гражданами.

Цо то омбудсман – Компетенциї – Хто нас може контактовац – Поступок

ОМБУДСМАН И ЗАМЕНЇКИ ОМБУДСМАНА

**Покраїнски защитнїк гражданох – омбудсман**

**Проф. др Зоран Павлович**

Проф. др Зоран С. Павлович на функцию покраїнского защитнїка гражданох – омбудсмана ступел 1. децембра 2016. року як рядови професор и шеф на виновноправней катедри на Правним факултету за привреду и правосудство Универзитету «Привредна академия» у Новим Садзе.

Кариєру почал як дипломовани правнїк и судийски приправнїк у Општинским суду у Новим Садзе, же би 1991. року положел и правосудни испит. По двох рокох у адвокатури, осем роки бул заменїк Општинского явного тужителя у Новим Садзе. Заменїк новосадского Окружного явного тужителя постал 2002. року, же би 2004. року постал перше Окружни явни тужитель, а потим и руководитель Канцелариї специялного тужителя за орґанизовани криминал, односно його заменїк у Новим Садзе.

Попри участвованя на числених фахових и наукових сходох у жеми и иножемстве, анґажману на проєктох Министерства правди и Министерства за науку, як и членства у тиму за виробок предлога Нарису Закона о виновним поступку 2006. року, у своєй академскей кариєри обявел вецей як пейдзешат науково и фахово роботи зоз обласци виновно материялного, виновно процесного, медзинародно виновного, медзинародно приватного и медзинародно явного права, як и два моноґрафиї и два учебнїки з обласци теориї права, криминолоґиї зоз виктимолоґию и виновно процесного права. Член є Гаґскей академиї за медзинародне право и Виктимолоґиного дружтва Сербиї.

Оженєти є, оцец двоїх дзецох.

**Заменїца покраїнского защитнїка гражданох – омбудсмана**

**Анико Ширкова**

Анико Ширкова за заменїцу Покраїнского омбудсмана вибрана 11. децембра 2015. року.

Дипломовала на Правним факултету у Новим Садзе.

Робела у Општинскей управи општини Сента на рижних административно-правних роботох по 1991. рок, а потим дзешец роки була занята у числених скорейших орґанизацийних формох Порцийней управи.

У децембру 2004. року поставена є за секретарку Скупштини општини Сента, а од 2008. по 2010. рок окончовала длужносц заменїка предсидателя општини Сента, а потим є вибрана за предсидательку општини Сента.

Од юлия 2012. року по вибор за заменїцу Покраїнского омбудсмана була предсидателька Скупштини општини Сента.

Народзена є 1960. року у Сенти, мац є двоїх полнолїтних дзецох.

**Заменїк покраїнского защитнїка гражданох – омбудсмана за права дзецка**

**Милан Дакич**

Милан Дакич, дипломовани правнїк, народзени є у Беоґрадзе 8. септембра 1978. року, жиє у Новим Садзе. Од юния 2010. року по юний 2017. року є заняти у Покраїнского защитнїка гражданох – омбудсмана на роботних местох фахового сотруднїка за медзинародни одношеня, фахового сотруднїка и самостойного фахового сотруднїка за защиту людских правох и самостойного совитнїка на роботох за поступанє по притужбох. Участвує у роботи Националного механїзму за превенцию тортури.

**Заменїца покраїнского защитнїка гражданох – омбудсмана за ровноправносц полох**

**Снежана Кнежевич**

Снежана Кнежевич вибрана за заменїцу Покраїнского защитнїка гражданох – омбудсмана за ровноправносц полох 16. юния 2017. року.

Дипломовала на Правним факултету у Новим Садзе, а правосудни испит положела у Беоґрадзе.

На место заменїци Покраїнского защитнїка гражданох – омбудсмана пришла зоз функциї заменїци Правобранителя Городу Нового Саду на хтору ю поставела Скупштина Городу Нового Саду у децембру 2014. року. На функцию заменїци Городского явного правобранителя Городу Нового Саду перши раз є поставена з одлуку Скупштини Городу Нового Саду 2008. року.

Од 1993. року по вибор за заменїцу Городского явного правобранителя Городу Нового Саду є занята у Городскей управи городу Нового Саду дзе окончовала фахово-правни роботи у розличних секретариятох и службох.

Од 1994. року є порядни нащивитель школи природного права на Копаонику, учашнїк числених совитованьох зоз обласци розличних конарох права.

Преподавала и на И ЕЛСА семинару у рамикох проєкту «HUMAN RIGHTS» «Насилство над дзецми» и ма ЕЛСА диплому за винїмкове доприношенє проєкту з преподаваньом на тему «Парняцке насилство – Алексин закон».

Закончела основне оспособйованє за поштреднїка-медиятора.

Народзена є у Сенти 1964. року, жиє у Новим Садзе, одата є и мац троїх дзецох.

**Заменїк покраїнского защитнїка гражданох – омбудсмана за защиту права националних меншинох**

**Янош Орос**

Янош Орос, заменїк покраїнского защитнїка гражданох – омбудсмана за права националних меншинох, вибрани 12. октобра 2017. року.

Народзени є 6. новембра 1958. року у Новим Садзе од оца Мадяра и мацери Словачки.

Основне и штредньошколске образованє закончел на мадярским язику. На новосадским Правним факултету дипломовал 1981. року. Робел у Покраїнским комитету за медзинародне сотруднїцтво, а пред вибором на тоту функцию вецей як двацец роки у Покраїнским секретарияту за образованє, предписаня, управу и национални меншини – национални заєднїци. У штирох мандатох бул помоцнїк покраїнского секретара цо задлужени за витворйованє правох националних меншинох.

Обявел вецей авторски тексти на тоту тему и отримал преподаваня у жеми и иножемстве. Занїма ше зоз прекладательством, судски прекладатель є за мадярски язик. Обявел Сербско-мадярски и Мадярско-сербски словнїк правних и управних терминох.

Бешедує по анґлийски. Оженєти є, оцец єдного дзецка и жиє у Новим Садзе.

КОНТАКТ

Адреса

Телефонски числа

Дружтвени мрежи